
Na podlagi 1. odstavka 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in v povezavi z 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18), Odloka o proračunu Občine Turnišče za leto 2022 (Uradni list RS, št. 15/22) in Letnega načrta razpolaganja z nepremičnim premoženjem Občine Turnišče za leto 2022, Občina Turnišče, Ulica Štefana Kovača 73, 9224 Turnišče objavlja

NAMERO O SKLENITVI NEPOSREDNE POGODBE
O PRODAJI NEPREMIČNINE

Občina Turnišče, Ulica Štefana Kovača 73, 9224 Turnišče, kot lastnik, objavlja namero o sklenitvi neposredne pogodbe za prodajo nepremičnine.

Predmet prodaje:

Predmet prodaje je solastniški delež stavbnega zemljišča 
	Parc. št.
	k.o.
	Izmera
(celotna parcela)
	Dejanska raba
	Delež

	1430
	152 Nedelica
	484 m2
	površine podeželskega naselja (100 %) 
	1/1



Lastnosti: 
· Zemljiškoknjižno stanje nepremičnin je urejeno in je bremen prosto; 
· Na zemljišču 1430 stoji starejša hiša, ki ni primerna za bivanje
· Navedena nepremičnina se prodaja skupaj s parcelo parcelna številka 1431 k.o. Nedelica v izmeri 565 m2, ki je v naravi kmetijsko zemljišče (objava prodaje na oglasni deski Upravne enote Lendava). Izklicna cena je za obe parceli skupaj.
· Vrednost nepremičnin je določena na podlagi Poročila o ocenjevanju vrednosti pravice na nepremičnini z dne 3.6.2022, ki ga je izdelal cenilec stvarnega premoženja. 

Izklicna cena za celotni delež Občine Turnišče: 4.098,00 EUR

Podatki o velikosti nepremičnine so takšni kot izhajajo iz uradnih evidenc in lahko odstopajo od dejanskih izmer. Občina Turnišče kot prodajalec zgoraj navedene nepremičnine ne odgovarja za morebitna odstopanja. 

Ponudbena cena ne sme biti nižja od 4.098,00 EUR.

[bookmark: _Hlk40275396]Navedena cena ne vključuje 2% davka na promet z nepremičninami oziroma DDV.

Sklenitev pogodbe 

Po prejemu ponudb se bodo z zainteresiranimi kupci, če jih bo več, opravila pogajanja o ceni in o drugih pogojih pravnega posla. Cena ponudbe in drugi pogoji pravnega posla, pisno ponujeni oz. na pogajanjih, so zavezujoči. Poleg kupnine bo kupec zavezan plačati tudi davek na promet z nepremičninami oz. DDV, strošek notarske overitve pogodbe ter stroške vpisa v zemljiško knjigo v njegovo korist. Nepremičnina bo prodana po načelu videno - kupljeno, zato morebitne reklamacije po sklenitvi prodajne pogodbe ne bodo upoštevane.



Občina Turnišče si pridržuje pravico, da lahko do sklenitve pravnega posla, brez odškodninske odgovornosti, kadarkoli prekine oz. ustavi postopek prodaje, ne da bi za to navedla razloge. 

Neposredna pogodba bo z izbranim ponudnikom sklenjena najkasneje v roku 15 dni po zaključku postopka.

Način in rok plačila kupnine 

Kupnina za nakup nepremičnine se plača najkasneje v roku 30 dni od sklenitve prodajne pogodbe s kupcem, na podlagi izstavljenega računa. 

Plačilo celotne kupnine in ostalih stroškov v zvezi s prodajno pogodbo v roku, je bistvena sestavina pravnega posla. 

Pogoji in način oddaje ponudbe

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin. 

Prodajalec bo upošteval ponudbe vseh zainteresiranih kupcev, ki bodo poslane oz. osebno dostavljene na naslov lastnika: Občina Turnišče, Ulica Štefana Kovača 73, 9224 Turnišče z nazivom zadeve ''ponudba v zadevi 478-16/2022– NE ODPIRAJ'', najkasneje do petka, 24.06.2022, do 12. ure.

Ponudnik mora v ponudbi (priloga namere), ki bo lastnoročno podpisana, poleg ponujene cene, navesti tudi osebne in kontaktne podatke. 

Ponudbe prispele po izteku roka bodo izločene iz postopka. 

Dodatne informacije 

Kontaktna oseba za dodatne informacije o predmetni nepremičnini in informacije za ogled nepremične je Boštjan Horvat, ki je dosegljiva na tel. št. +386 2 572 13 70, vsak delovni dan do 12. ure oz. elektronskem naslovu: obcina@turnisce.si.

Turnišče, dne 08.06.2022
[bookmark: _Hlk40275716]Številka: 478-16/2022

